Ses vas ná betogings in KrielDie foto is tydens Maandag se betoging geneem. Foto: Facebook Brig. Selvy Mohlala, woordvoerder van die polisie, het omstreeks 16:00 aan Maroela Media gesê die situasie is tans onder beheer. Betogers het vroeër vandag die paaie tussen Kriel en Bethal en Kriel en Witbank met klippe, brandende bande en ander voorwerpe versper. “Vier mans en twee vroue is in hegtenis geneem,” het Mohlala gesê. “Hulle sal binnekort in die Kriel-landdroshof verskyn op aanklag van openbare geweld.” Hy het gesê die inwoners beweer dat kragstasies en myne in die omgewing nie plaaslike mense aanstel nie en eerder werk aan buitelanders verskaf. Inwoners het ook Maandag betoog. Mohlala sê die polisie monitor die situasie.